OpenLLM-France/wikimedia huggingface dataset:
# Gli angeli di Borsellino

Gli angeli di Borsellino (euskaraz: «Borsellinoren aingeruak») Rocco Cesareo italiar zinema zuzendariaren komedia dramatiko bat da, 2003koa.

## Argumentua

Oharra: Atal honek istorio osoa edo amaiera argitzen du.
Emanuela Paolo Borsellino epaileak eskolatu eta babesten duen arduraduna da. Bere lana, bere beldurra eta tentsio profesionala kontatzen ditu 57 egunetan (uztailaren 13tik uztailaren 19tik 1992ra bitartean) Giovanni Falcone eta Paolo Borsellino epaileekiko erasoen artean.

## Aktoreak

* Brigitta Boccoli: Emanuela Loi
* Benedicta Boccoli: Emanuelaren ahizpa
* Toni Garrani: Paolo Borsellino
* Pino Insegno: Agostino Catalano
* Alessandro Prete: Eddie Cosina
* Vincenzo Ferrera: Vincenzo Li Muli
* Cristiano Morroni: Claudio Traina
* Francesco Guzzo: Antonio Vullo
* Sebastiano Lo Monaco: komisarioa
* Ernesto Mahieux: Vincenzi

## Kanpo estekak

* (Ingelesez) Gli angeli di Borsellino filmaren IMDBko fitxa
* Datuak: Q3772052
# Glenwood udalerria, Mills konderria (Iowa)

Glenwood udalerria Ameriketako Estatu Batuetako Iowa estatuko udalerri bat da, Mills konderrian. Azken zentsuaren arabera 6.282 biztanle zituen.

## Ekonomia

2020ko zentsuaren arabera, Glenwood udalerriak 2403 etxebizitza zeuden. Per capita diru-sarrerak 32.144 estatubatuar dolar ziren.

## Kanpo estekak

* Datuak: Q9039467
# Glespin

Glespin, Eskoziako udalerri bat da, Hegoaldeko Lanarkshire konderrian.

## Kanpo estekak

* Datuak: Q5569507
* Multimedia: Glespin / Q5569507
# Gletterens

Gletterens Suitzako udalerria da. Friburgo kantonamenduan dago, Broye barrutia barrutian. 2014an 1,070 biztanle zituen 3,02 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68573
* Multimedia: Gletterens / Q68573
# Ganboako ermandadea

Ganboako ermandadea Arabako Lautadako ermandade ohia da, Mendozako kuadrillan. Azua, Garaio, Marieta, Mendixur, Mendizabal, Langara Ganboa, Orenin eta Zuhatzu herriek osatzen zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12258157
# Ganboa

    Artikulu hau Arabako herriari buruzkoa da; beste esanahietarako, ikus «Ganboa (argipena)».
Ganboa Arabako udalerria zen. Herritarrei ganboarrak zeritzaien. 1950eko hamarkadan, Uribarri Ganboako urtegiaren eraikuntzak, herria desagertzera behartu zuen.
1025. urteko Donemiliagako goldea dokumentuan Camboa grafiarekin dokumentatzen da lehen aldiz.
Ganboako udalerria honako herriek osatzen zuten:
* Azua
* Garaio
* Langara Ganboa
* Larrinzar
* Marieta
* Mendixur
* Mendizabal
* Orenin
* Zuhatzu Ganboa
Guztiak batera 41,14 km²-ko eremua hartzen zuen eta 1940an 630 biztanle baino gehiago zituen.
1947an Uribarri Ganboako urtegia eraikitzen hasi ziren. Uholde arriskuen ondorioz, gobernuak udalerria deuseztatu behar izan zuen 1957ko maiatzaren 10ean eta herriak beste inguruko udalerrien esku jarri zuen.
Barrundiak Garaio, Larrinzar, Marieta, Mendixur eta Zuhatzu Ganboa hartu zituen. Arratzu-Ubarrundiak berriz, Langara Ganboa eta Mendizabal. Eta azkenik, Burguk, Azua eta Orenin.
Urtegiaren betetzeak herriak urak hartu zuen, baina gehienbat, Mendizabal eta Orenin urpetu zituen.

## Kanpo estekak

* Datuak: Q3094953
* Multimedia: Ganboa / Q3094953
# Ganboa (mendia)

    Artikulu hau Aralarreko mendiari buruzkoa da; beste esanahietarako, ikus «Ganboa (argipena)».
Ganboa Aralarko mendilerroko mendirik garaienetan hirugarrena da (Intzako dorrea eta Aldaon gailurren atzetik), eta mendilerro horren Gipuzkoa aldeko garaiena.

## Irispideak

Guardetxetik abiatzen da ohiko bideetako bat. Bide hori, Errenaga eta Igaratzako babeslekuetatik igarotzen da. Hortik, bidezidor bat Alotzarantz doa, Pardarri mendia bere mendebaldetik inguratuz, Irazustako lepora iritsi arte. Hortik gertu dago mendiaren tontorra, ekialderantz.
Larraitzetik abiatuz gero, Txindokira doan bidea hartu behar da, baina bide hori utzi eta Alotzako larrerantz jo beharko dugu, Irazustako lepora iritsi arte.
Larraitzetik edo Amezketatik abiatuta, Muitze labarretik igo daiteke, Txindokiren ekialdean, Ganboa iparraldean dauden larreetara irteteko.
Azken ohiko bide bat Amezketatik abiatzen da, Aritzaga labarretik Pardelutseko bordara iritsi arte.

## Iruditegia

* Gailurreko buzoiak eta ikuspegia: ezkerrean Ganbo Txiki eta erdian Larrunarri mendiak.

## Ikus, gainera

* Gipuzkoako mendien zerrenda

## Kanpo estekak

* Datuak: Q5520549
* Multimedia: Ganboa (summit) / Q5520549
# Ganberazain

Ganberazaina etxe handi bateko funtzionarioa da. Herrialde askotan, kargu hau subiranoen edo handikien bizilekuari lotuta dago eta ohorezko izaera du. Historikoki, monasterioek, katedralek eta Erdi Aroko hiriek txanbelan kargua zuten. Horrela, Londres Hiriko Finantza Zuzendaria txanbelan (ingelesez Chamberlain) izenarekin ezagutzen da oraindik.

## Erreferentziak

* ↑ «Ganberazain». Euskaltzaindiaren Hiztegia.
* Datuak: Q264323
* Multimedia: Chamberlains / Q264323
# Ganbila bilduma

Ganbila bilduma euskararazko antzezlanen bilduma bat da. 2019an jarri zuen abian EHAZEk (Euskal Itzultzaile, Zuzentzaile eta Interpreteen Elkartea) eta urtez urte zabalduz joan da. Bilduma honen xedea euskal irakurleei antzezlanak euskaraz irakurtzeko aukera ematea da.
Bildumako liburu guztiak libreki irakur daitezke Ganbila.eus atarian, EHAZE elkarteak Susa argitaletxearekin elkarlanean sortutako webgunea da hori. Ganbila bildumaz gain, 2022an aurreko hamarkadetako 153 antzezlanen testuak osorik zeuden (1973tik 2022rakoak), 224 kritika eta kronika, eta 31 ikus-entzuneko lagin. Obra guzti horiek antzezlanen fitxa artistikoen eta liburuen fitxen araberako bilatzaile espezializatuarekin daude estekatuta.

## Liburuak

Hauek dira biduman argitaratu diren liburuak:
* Bazterreko ahotsak - Miren Tirapu Goikoetxea / Beheko Larraine / Gaizka Sarasola - 2019, 86 orr.
* Simplicissimus (Patxo Telleria, Ganbila bilduma, 2019)Simplicissimus - Patxo Telleria - 2019, 106 orr.
* Francoren bilobari gutuna - Askoren artean - 2019, 136 orr.
* Isiltasuna - Eneritz Artetxe Aranaz / Dxusturi teatroa - 2020, 114 orr.
* Mami Lebrun - Kepa Errasti / Xake Produkzioak - 2020, 94 orr. 2018ko Donostia Antzerki Saria lortu zuen
* Hiru geltoki lurrun - Galder Perez - 2020, 122 orr.
* Bazterreko ahotsak - Miren Tirapu Goikoetxea / Beheko Larraine / Gaizka Sarasola - 2019, 86 orr.
* Panpina - Erika Olaizola - 2020, 112 orr.
* Zartatua / 4.48 Psikosia - Sarah Kane - 2020,. 136 orr.
* Bidaideak - Agurtzane Intxaurraga / Arantxa Iturbe / Hika Teatroa - 2020, 146 orr.
* Dama - Jon Gerediaga - 2021, 90 orr.
* Zerrakuretan - Gaizka Sarasola / Mairu antzerki tailerra - 2021, 142 orr.
* Aititaren betaurrekoak - Agus Perez - 2021, 146 orr.
* Ura jaten - Maddi Goikoetxea Juanena - 2023, 246 orr.
* 39 lore - Amancay Gaztañaga - 2021, 146 orr.2
* 99 pauso ganorabakoen aldamenean - Peru Calabaza Saban - 2021, 90 orr.
* Porno vs Afrodita - Patricia Urrutia Urieta - 2021, 96 orr.
* Erradikalak - Ane Labaka Mayoz / Beatriz Egizabal Ollokiegi - 2022, 152 orr.
* Soka - Mikel Gurrea - 2022, 88 orr.
* Album - Formol Laborategia - 2022, 174 orr.
* Esperoan - Askoren artean - 2022, 164 orr.
* Hildako haurra - Gotzon Barandiaran - 2023, 102 orr.
* Ura jaten - Maddi Goikoetxea Juanena - 2023, 246 orr.

## Erreferentziak

* 1 2 «Susa literatura - Ganbila» susa-literatura.eus (Noiz kontsultatua: 2024-09-18).
* ↑ «ganbila.eus» www.ganbila.eus (Noiz kontsultatua: 2024-09-18).
* ↑ Telleria, Patxo; Ados Teatroa. (2019). Simplicissimus. Susa ISBN 978-84-17051-38-9..
* ↑ «Susa literatura - Simplicissimus» susa-literatura.eus (Noiz kontsultatua: 2020-02-16).
* ↑ «Donostia Antzerki Saria» www.donostiaeuskaraz.eus (Noiz kontsultatua: 2019-05-18).
* ↑ Goikoetxea, Alejandra. (2019-04-21). «Parisko kabaret abeslariari, amonari omen!» Argia (Noiz kontsultatua: 2019-05-19).

## Ikus, gainera

* Allende Arnaiz Garmendia
* Simplicissimus

## Kanpo estekak

* ganbila.eus euskarazko antzerkiari buruzko ataria (testuak, kritika eta kronikak, ikus-entzuneko laginak...)
# Ganbito

Ganbitoa, materiala (normalean peoia) abantailaren truk sakrifikatzen diren xake irekiera bat da. Ganbito bati erantzun asmoz burututako beste ganbito batek kontraganbito izena jasotzen du.
Ganbito bat gauzatzea honako hiru kasutan baliagarria izan daiteke:
* Denbora irabazteko: ganbitoa onartzen duen jokalariak arerioaren materiala onartu edo jaten bakarrik denbora galdu eta ziur aski bere piezak berrantolatzeko ere denbora gehiago galduko du.
* Jarduera diferentzialaren sorrera: maiz ganbito bat onartzen duen jokalari batek bere piezak edo peoiak deszentralizatuko ditu eta ganbitoa egin duen jokalariak bere piezak beste modu batera irisgarriak ez liratekeen laukietan jartzeko aukera izango du. Gainera, alfilak eta dorreak aktiboagoak izan daitezke, peoien galerak maiz zutabe eta diagonal irekiak sorrarazten dituztelako.
* Ahultasun posizionalen sorrera: amaitzeko, ganbito bat onartzean arerioak peoi egitura konprometigarri, zulo edo akats posizional egoera batean jar daiteke.

## Kanpo estekak

* Datuak: Q208544
# Ganbo Txiki

    Artikulu hau Aralarreko mendiari buruzkoa da; beste esanahietarako, ikus «Ganboa (argipena)».
Ganbo Txiki Aralarko mendilerroan dagoen mendi bat da, Ganboa menditik gertu. Iparraldean, Arrubi eta, mendebaldean, Alotzako larreetan nagusi da. Ganboara iristeko balio duen edozein ibilbide har daiteke Ganbo Txikira heltzeko.

## Irispideak

Larraitzetik abia daiteke, eta Txindokiranzko ohiko bidea hartu, eta, ondoren, bide horretatik desbideratu, Alotzako larretatik jarraitzeko. Irazustako lepora iritsi aurretik, Ganboa eta Uarrainen artean dagoen lepoa, eskuinetik Arrubi lepora igo behar da. Ezkerretara, Arrubigaña mendia geratzen da, eta, eskuinetara, Ganbo Txikiren erpin harritsua. Hemendik, Ganboarantz jarrai daiteke inongo arazorik gabe. Larraitzetik, Muitzeko labarretik ere igo daiteke, Txindokiren ezkerraldean. Muitzeko zirkuaren oinarritik, Arrubiko larreetara igo behar da, tontorrera, izen bereko lepotik iristeko.

## Iruditegia

* Ganbo txiki mendiko buzoia. Atzean Larrunarri mendia.

## Kanpo estekak

* Datuak: Q12258158
# Ganboa (argipena)

Ganboa edo Ganbo hitzek adiera batzuk dituzte:

## Toponimian

* Ganboa, desagertutako Arabako udalerria.
** Zuhatzu Ganboa, Barrundiako herria.
** Langara Ganboa, Arratzua-Ubarrundiako herria.
** Uribarri Ganboa, Arratzu-Ubarrundiako herria.
*** Uribarri Ganboako urtegia.
* Ganboa baserria, Donostiako eraikina.
* Ganboa, Aralarreko mendia.
* Ganbo Txiki, Aralarreko mendia.

## Deitura
### Euskal herritarrak

* Pedro Ganboa (1512-1552), Txilera joandako arkitektoa.
* Martin Ruiz de Gamboa (1533-1590), militar eta konkistatzailea.
** Gamboaren tasa: aipatu Ruiz de Gamboa gobernadoreak Txileko jatorriko herritarrei ezarritakoa.

### Beste leku batzuetakoak

* Pedro Sarmiento de Gamboa (1532-1592), euskal jatorriko esploratzaile, idazle eta humanista galiziarra.
* Federico Gamboa (1864-1939), kazetari eta idazle mexikarra.
* Francisco Antonio Gamboa (1866-1908), hezitzaile kolonbiarra.
* José Joaquín Gamboa (1878-1931), idazle eta diplomatiko mexikarra.
* Emma Gamboa (1901-1976), hezitzaile costarricarra.
* Delio Gamboa (1936-), futbolari kolonbiarra.
* Helen Gamboa (1948-), aktore filipinarra.
* Harry Gamboa, Jr. (1951-), Kaliforniako artista chicanoa.
* Miguel Ángel Gamboa (1951-), futbolari txiletarra.
* Santiago Gamboa (1965-), idazle kolonbiarra.
* Fernando Gamboa (1970, futbolari argentinarra.
* Pilar Gamboa (1980-), aktore argentinarra.
* Yuriorkis Gamboa (1981-), boxeolari kubatarra.
* Joross Gamboa (1984-), aktore filipinarra.

## Historikoa

* Ganboatarrak, Ahaide nagusiak.

## Erreferentziak

* ↑ Espainierarako sortutako grafian Gamboa.
# Gilen Saint-Thierrykoa

Gilen Saint-Thierrykoa (frantsesez: Guillaume de Saint-Thierry; Lieja, c. 1075 – Signy-l'Abbaye, 1148ko irailaren 8a) Saint-Thierryko abatetxeko buru, Reims-eko elizbarrutian (1113). San Bernardoren alde egin zuen eta Petri Beneragarriaren kontra, eta Zisterkoa egin zen Signyn (1135). Abelardoren kondena ekarri zuen eztabaida piztu zuen (1140). Expositio super Cantica canticorum idatzi zuen, beste zenbaiten artean.

## Lanak

* De contemplando Deo
* De natura et dignitate amoris
* De sacramento altaris
* Speculum fidei
* Ænigma fidei
* Disputatio adversus P. Abelardum
* De erroribus Guillelmi de Conchis
* Commentarius in Cantici Canticorum e scriptis S. Ambrosii collectus
* Excerpta ex libris S. Gregorii papæ super Cantici Canticorum
* Brevis commentatio in priora duo capita Cantici Canticorum
* Expositio altera super Cantici Canticorum
* Expositio in Epistolam ad Romanos
* De natura corporis et animae

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-18 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1628129
* Multimedia: Guillaume de Saint-Thierry / Q1628129
# Gilen Tell

    Artikulu hau kondairazko pertsonaiari buruzkoa da; opera gaitzat duena beste hau da: «Gilen Tell (opera)»
Gilen Tell (alemanez: Wilhelm Tell; frantsesez: Guillaume Tell; italieraz: Guglielmo Tell; erretorromanieraz Guglielm Tell) XIV. mendean jazotako Suitzako independentzia gerrako kondairazko pertsonaia eta heroi bat da.

## Kondaira

Kondairaren arabera Gillen Tell baleztarekin geziak jaurtitzen maisu omen zen eta Suitzako Uri kantonamenduko Bürglen udalerrian bizi zen. Garai hartan Austriako Habsburgo Etxea Suitzako hainbat kantonamenduen jabe egin eta Rhin ibaiaren goi harana eta Tirol eskualdeez jabetzeko saiakeretan zebilen.
Egun batez, Gillen Tell semea lagun zuelarik Altdorf udalerriko enparantza nagusitik zihoala Habsburgo Etxearen ikur zen eta enparantzaren erdian zintzilik zegoen kapelaren aurrean begirunez makurtzeari uko egin zion. Altdorfeko jauna zen Hermann Gessler zitalak lotsagabekeria hura ikusirik eta amorru biziz Tell atxilotu zuen. Gesslerrek ere Tellek baleztarekin zuen trebeziari buruzko albisteak entzunak zituenez, Tellen semearen buruan sagar bat ipini eta 80 oinetako distantzia batetara jarri ondoren Telli sagarraren aurka jaurti zezan behartuarazi zuen. Tellek sagarra jo ezkero, aske geldituko zen, baina jaurtitzeari uko egin ezkero berehala hilko zuela mehatxatu zuen. Hortaz, Tell sagarraren aurka gezia jaurti eta bere semearen bizia arriskuan jartzera behartuarazia izan zen.
Tellek zigor hura alda ziezaioten saiatu zen, baina ez zuen halakorik lortu. Hortaz, bi gezi baleztan jarri eta bere trebezia ospetsuari esker, lehenbizikoan geziak semearen buru gainean zegoen sagarrean jo zezan lortu zuen. Txunditurik lorpen hura ikustean Gesslerrek Telli bigarren gezi horren zergatiaz galdetu zion, Gillen Tellek bere lehen geziak semea hil edo zauritu izan balu, bigarren gezia Gessler jaunaren bihotzera jaurtitzeko prestatua zegoela erantzun zion.
Tellen erantzun hark Gessler haserrearazi eta Tell Küssnacht udalerriko gazteluan espetxeratu zezaten agindu zuen. Gaztelu hartarako bidean ontziz nabigatzen zihoazela, Lau Kantonamenduetako aintziran ekaitza topatu zuten, honek ia ontzia hondorarazi zuen. Zaindariak lur lehorrera gidatu zitzan Tell askatu eta hau ontziaren nagusi egingo da, honela lur lehorrera iristea lortu eta Tellek denen bizia salbatuko du, horien artean Gessler berarena ere.
Lehorreratu bezain laster, Gillen Tellek ihes egin, eta handik gutxira bere jarraitzaileei segada jarri ondoren, Tellek bere bigarren geziarekin Gessler jauna hilko du.
Azken gertakari honek Uri, Schwyz eta Unterwalden kantonamenduak Habsburgo Etxearen aurkako matxinada piztuko du. Gisa honetan, Gillen Tell Suitzako independentziako heroi eta kondaira nagusi bilakatu zen.

## Ikus gainera

* Robin Hood

## Kanpo estekak

* Datuak: Q30908
* Multimedia: Wilhelm Tell / Q30908
# Gilen Tell (opera)

Gilen Tell (frantsesez: Guillaume Tell) lau ataletan banatutako grand opéra da, Gioachino Rossinik moldatua eta Étienne de Jouy eta Hippolyte Bisek idatzia. Friedrich Schillerren Wilhelm Tell antzezlanean oinarrituta, 1829ko abuztuaren 3an estrainatu zuten Parisko Théâtre de l'Académie Royale de Musiquen.

## Pertsonaiak

| Pertsonaia | Tesitura | Estreinaren antzezle-zerrenda, 1829-8-3 (Zuzendaria: François Antoine Habeneck) |
| Guillaume Tell (Gilen Tell) | baritono | Henri-Bernard Dabadie |
| Hedwige, emaztea | mezzosoprano | Mlle Mori |
| Jemmy, semea | soprano | Louise-Zulme Dabadie |
| Mathilde, Habsburgoko printzesa | soprano | Laure Cinti-Damoreau |
| Arnold Melchtal | tenor | Adolphe Nourrit |
| Melchtal, aita | baxu | Bonel |
| Gesler, austriar gobernadorea | baxu | Alexandre Prévost |
| Walter Furst | baxu | Nicolas Levasseur |
| Ruodi, arrantzalea | tenor | Alexis Dupont |
| Leuthold, artzaina | baxu | Ferdinand Prévôt |
| Rodolphe, kapitaina | tenor | Jean-Étienne-Auguste Massol |
| Ehiztaria | baritono | Beltrame Pouilley |

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q729659
* Multimedia: William Tell (opera) / Q729659
# Gilen Prusiakoa

Gilen, Alemaniako printze oinordekoa, Prusiako printze oinordekoa (Friedrich Wilhelm Victor August Ernst; Potsdam, 1882ko maiatzaren 6a - Hechingen, Württemberg-Hohenzollern, 1951ko uztailaren 20a) Gilen II.a Alemaniakoaren seme zaharrena eta oinordekoa izan zen. Azken Alemaniar Inperioko eta Prusiako Erresumako printze oinordekoa izan zen. Lehen Mundu Gerran Bostgarren Armada zuzendu zuen. 1941eko ekainaren 4an aita hil ondoren, Hohenzollern etxeko buru bihurtu zen.
1905ean Zezilia Mecklenburg-Schweringoarekin ezkondu zen eta sei seme-alaba izan zituzten:
* Gilen Prusiakoa (1906-1940)
* Luis Fernando, Prusiako printzea (1907-1994)
* Huberto Prusiakoa (1909-1950)
* Frederiko Prusiakoa (1911-1966)
* Alexandrina Prusiakoa (1915-1980)
* Zezilia Prusiakoa (1917-1975)
* Datuak: Q57621
* Multimedia: Wilhelm, German Crown Prince / Q57621
# Gilen Saintongekoa

Gilen Saintongekoa (Saintonge, ? - Iruñea, 1219ko abuztuaren 22a) frantziar elizgizona izan zen.
Iruñeko apezpikua izanik, harreman txarrak izan zituen Antso VII.a Nafarroakoarekin. Erregea eskumikatu zuenean erresumaren iraupena kolokan jarri zuen. Ekintza honen zioak ez dira ezagunak: aditu batzuek erregeak ez zuela nahi Joan Tarazonakoak emandako Deio eta Uharteko gazteluak itzuli diote; besteek, berriz, errekonkistaturiko lurraldeetan ez zuela elizarako zerga ezarri uste dute.

## Erreferentziak

* ↑ Goñi Gaztanbide, José. Los obispos de Pamplona del siglo XIII. , 68-71 or..
* ↑ Karlos IV.a Nafarroakoa: Crónica de los Reyes de Navarra, II. lib., XVIII. kap.
* ↑ Fernández Pérez, Gregorio. (1820). Historia de la iglesia y obispos de Pamplona. I, 312-317 or..
* ↑ José Moret: Anales de Navarra, XX. lib., VII. kap., § II (1704).
* Datuak: Q9001384
# Gilen Montcadakoa

Gilen Montcadakoa (? - † 1172) Bearnoko bizkonde de jure izan zen.

## Biografia

1168an noble katalan honek Paueko gaztelua zuen, nahiz eta Antso VI.a Nafarroakoak jabetza aldarrikatu. Gaston V.a Bearnokoa oinordekorik gabe hil zenean, Maria Bearnokoak titulua jarauntsi zuen. Orduan Aragoiko Erresumapean zegoen bizkonderria eta erregeak Gilen Montcadakoa hautatu zuen bizkonde eta Mariaren senar. Bearnotarrek aurka egin eta matxinatu ziren.
Mariak senarra utzi eta monasterio batera joan zen bere seme bikiekin. Bertan negoziatu eta bere semea bizkonde berri bilakatu zen.

## Ezkontza eta seme-alabak

Maria Bearnokoarekin batera seme bikiak izan zituen:
* Gaston
* Gilen Erramun
Zuhaitz genealogikoa :
Guillem Ramón I
William Ramon of Montcada
Gaston VI.a Biarnokoa
Gilen Montcadakoa
Berenguer Ramon de Montcada
Beatriu de Montcada
Gilen I.a Biarnokoa
Gilen II.a Biarnokoa :

## Kanpo estekak

* Datuak: Q3755650
# Gilen Nogaretekoa

Gilen Nogaretekoa (okzitanieraz: Guilhem de Nogaret; frantsesez: Guillaume de Nogaret; Saint-Félix de Caraman, c. 1260 - Paris, 1313ko apirilaren 11) frantses legegizon eta politikaria izan zen. Zuzenbide irakaslea izan zen Montpellierren eta epaile Beaucairen; 1292ean Filipe IV.a Ederraren gortean sartu zen; 1295ean erregearen aholkulari izendatu zuten eta 1302tik aurrera erregearen politikaren ardura hartu zuen. Liskarrak izan zituen Bonifazio VIII.a aita santuarekin, eta hark Anagnin (1303) jasan zuen atentatuaren eragile nagusitzat hartua izan zen. 1307an tenplarioen aurkako manifestu bat plazaratu zuen; harekin abiatu zen haien aurkako jazarpena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/3/12 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q726980
* Multimedia: Guillaume de Nogaret / Q726980
# Goring-on-Thames

Goring-on-Thames, Ingalaterrako erdialdean dagoen udalerri bat da, Oxfordshire konderrian.
2021ean 3.436 biztanle zituen.
* Datuak: Q2319224
* Multimedia: Goring-on-Thames / Q2319224
# Goriano Sicoli

Goriano Sicoli Italiako udalerri bat da. L'Aquilako probintzian kokatuta dago, Abruzzo eskualdean. 511 biztanle ditu, 20,24 kilometro koadroko azaleran banatuta.

## Mugakideak

Goriano Sicolik honako udalerri hauekin egiten du muga:
Cocullo Raiano Castel di Ieri Prezza

## Kanpo estekak

* Datuak: Q50097
* Multimedia: Goriano Sicoli / Q50097
# Gorillaz

Gorillaz Londres hiriko musika talde birtuala da, 1998an Damon Albarnek eta Jamie Hewlettek sortua. La kide birtual ditu- 2-D, Noodle, Murdoc Niccals eta Russel Hobbs- eta bere lanak aurkezteko animazioa erabiltzen dute.

## Diskografia

* Gorillaz (2001)
* Demon Days (2005)
* Plastic Beach (2010)
* The Fall (2011)
* Humanz (2017)
* The Now Now (2018)
* Song Machine, Season One: Strange Timez (2020)

## Kanpo estekak

* Datuak: Q189991
* Multimedia: Gorillaz / Q189991
# Gorillini

Gorillini Homininae barruan sailkatzen den primate leinu bat da, gaur egungo gorilek eta jada desagertutako Chororapithecus generoek sortua. Azken genero honen fosilak ezagutzen badira ere, eztabaida dago euren sailkapen taxonomikoaren inguruan. Homininirekin batera osatzen dute Homininae subfamilia.

## Taxonomia

* Gorilla
* † Chororapithecus

## Kanpo estekak

* Datuak: Q5883633
* Espezieak: Gorillini
# Gori (argipena)

Gori hitzak adira zenbait ditu:

## Toponimoak

* Gori, Georgiako hiria
* Gori aintzira, Iran

## Historia

* Goguryeo Koreako Erresumaren beste izena.
* Goryeo korear dinastiaren beste izena.
# Gori (Georgia)

    Artikulu hau Georgiako hiriari buruzkoa da; beste esanahietarako, ikus «Gori».
Gori (georgieraz: გორი) ekialdeko Georgiako hiria da, Xida Kartliko hiriburua dena.

## Biztanleria

| Urtea | 1865 | 1897 | 1914 | 1977 | 1989 | 2002 |
| Biztanleria | 5,100 | 10,500 | 25,700 | 54,100 | 68,924 | 49,522 |

## Klima

Datu klimatikoak (Gori) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 3.4 | 5.1 | 9.7 | 16.3 | 21.6 | 25.0 | 27.5 | 27.6 | 23.3 | 17.6 | 10.5 | 5.4 | 16.1 |
| Batez besteko tenperatura (ºC) | -1.0 | 0.4 | 4.6 | 10.2 | 15.3 | 18.8 | 21.4 | 21.4 | 17.1 | 11.8 | 5.8 | 1.1 | 10.6 |
| Batez besteko tenperatura minimoa (°C) | -5.4 | -4.2 | -0.5 | 4.1 | 9.1 | 12.6 | 15.4 | 15.3 | 11.0 | 6.0 | 1.1 | -3.1 | 5.1 |
| Pilatutako prezipitazioa (mm) | 36 | 34 | 36 | 53 | 76 | 72 | 54 | 49 | 44 | 55 | 52 | 42 | 603 |
| Iturria: Climate-data.org ||||||||||||||

## Erreferentziak

* ↑ Euskaltzaindia. Anatoliako eta Hego Kaukasoko toponimia. .
* ↑ Kakabadze, V., Gvasalia, J., Gagoshidze I., Menabde, L., Zakaria, P.. (1978). გორი. in: Georgiar Sobietar Entziklopedia. 3 Tbilisi, 226 or..
* ↑ Georgiako 2002ko Errolda
* ↑ Climate: Gori. .

## Kanpo estekak

* Udalaren webgunea
* Datuak: Q19583
* Multimedia: Gori, Georgia / Q19583